Carlo’s Bake Shop

Carlo's Bake Shop, også kjent som Carlo's Bakery, er et verdenskjent bakeri i Hoboken, New Jersey (New York, USA). Bakeriet har adressen 95 Carlos Bakery Way. Bakeriet ble etablert i 1910 av den italienske konditoren Carlo Guastaferro, som i 1964 solgte det til Buddy Valastro senior. Med årene ble det åpnet flere filialer rundt om i Nord-Amerika, og virksomheten ble utvidet med ulike andre konsepter. Per 2023 eies bakeri av Buddy Valastro junior.    

I tillegg til bakeriet som selger kaker og annet bakverk, har foretaket en fabrikk i Lackawanna hvor de lager spesialkakene og bakverk de sender til Carlo's Bake Shop. Virksomheten drives med utgangspunkt i tradisjonelle oppskrifter og bakverk fra Italia.   

Realityserien Cake Boss handlet om Valastro-familien og bakeridriften.   

 Historikk 
Bakeriet åpnet i 1910 av Carlo Guastaferro, og i 1964 ble det kjøpt av Bartolo «Buddy» Valastro Sr. Han overtok bakeriet etter å ha innvandret til USA fra Italia. Bartolos sønn, Buddy Valastro, overtok bakeriet etter hans død. I begynnelsen var bakeriet drevet av familien, venner og noen få ansatte, deriblant Sal Picinich, som var Bartolos høyre hånd. Han begynte å jobbe i bakeriet like etter at Bartolo overtok driften, og jobbet der frem til han døde 30. januar 2011.

I april 2009 begynte den amerikanske betalings-TV-tjenesten TLC å vise reality-serien Cake Boss. Serien ble en enorm suksess og ble vist over store deler av verden, noe som også medførte at bakeriet ble berømt. Serien ga et innblikk i den travle hverdagen på bakeriet. TV-suksessen førte til at Buddy Valstro bestemte seg for å åpne en fabrikk i Lackawanna. På fabrikken masseproduseres det små kaker og små bakverk som sendes rundt i landet og selges over disk hos Carlo's Bakery. Det har også kommet en egen hjemmeside til bakeriet hvor man kan bestille bakverk og melde seg på kurs hvor man lærer å bake og dekorere kaker.

Takket være bakeriet har Hoboken, New Jersey blitt et populært turistmål; turistene kommer for å besøke bakeriet og kjøpe noen av de berømte bakverkene. Dette har igjen ført til at Buddy Valastro har fått plass på listen over de 50 mest innflytelsesrike personene i Hudson Country.

 Cake Boss og spinoff-serier 
Reality-serien har fått masse oppmerksomhet og gjort bakeriet verdensberømt. Serien hadde premiere i april 2009, og etter hvert har det blitt laget ni sesonger, med totalt 152 episoder.

Det har blitt produsert tre spinoff-serier om og med familien Valastro:

 Kitchen Boss: i denne serien viser familien hvordan man kan lage god, tradisjonell italiensk mat.
 The Next Great Baker: dette er en reality-konkurranse der Buddy Valastro er på jakt etter folk han kan ansatte i bakeriet. Hver uke gir Valastro deltakerne nye utfordringer, og én etter én må forlate konkurransen. Til slutt står det bare én igjen, som får muligheten til å arbeide på bakeriet.
 Bakery Boss: serien ble spilt inn i 2013 og hadde premiere 2. desember 2013 i USA. I denne serien rydder Buddy Valastro opp hos bakerier som holder på å gå konkurs, og gir dem veiledning og tips om hvordan de bør drive bakeriene sine.

 Referanser 

 Kilder 

 Grace Faugno, mann og barn.
 Lisa Gonzalez, barn
  Mary Sciarrone, mann og barn.
 Maddalena Castano, mann og barn.
 Antall episoder og sesonger av Cake Boss.
 Om Bakery Boss 
 Premieredag på Bakery Boss 

 Eksterne lenker 


Kategori:Bakerier
Kategori:Byggverk i USA
Kategori:Etableringer i 1910